Diari Oficial de la Generalitat Valenciana


Sumari del DOGV 9849, del 15-05-2024 (2024/4028)

RESOLUCIÓ de 3 de maig de 2024, de rectificació d'errors advertits en la Resolució de la Conselleria d'Innovació, Indústria, Comerç i Turisme, per la qual s'atorga el reconeixement de la condició de municipi turístic de la Comunitat Valenciana a l'Ajuntament de Sant Jordi.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9849

Data del DOGV
:   15-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4028


Data del document
:   03-05-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Correcció d'errades

 Descriptors 

:   * Conselleria d'Innovació, Indústria, Comerç i Turisme
    * turisme

RESOLUCIÓ de 3 de maig de 2024, de rectificació d'errors advertits en la Resolució de la Conselleria d'Innovació, Indústria, Comerç i Turisme, per la qual s'atorga el reconeixement de la condició de municipi turístic de la Comunitat Valenciana a l'Ajuntament de Sant Jordi. [2024/4028]  
Vist l'expedient relatiu al reconeixement de la condició de municipi turístic de la Comunitat Valenciana, de l'Ajuntament de Sant Jordi i al qual corresponen els següents:  
  
Antecedents de fet  
  
Primer. En data 15 d'abril de 2024, es va dictar la Resolució de la Conselleria d'Innovació, Indústria, Comerç i Turisme, per la qual s'atorga el reconeixement de la condició de municipi turístic de singularitat de la Comunitat Valenciana a l'Ajuntament de Sant Jordi. Esta Resolució ha sigut publicada en el DOGV núm. 9839 de 30 d'abril de 2024.  
  
Segon. El dia 30 d'abril de 2024, l'Àrea de Competitivitat Turística de Turisme CV, emet un nou informe denominat «Informe Tècnic de correcció de la valoració del compliment d'obligació E per al reconeixement de la condició de municipi turístic establides en el Decret 203/2021, de 17 de desembre, del Consell, de modificació del Decret 5/2020, de 10 de gener, del Consell, de regulació de l'estatut del municipi turístic de la Comunitat Valenciana», en el qual consta, que el municipi de Sant Jordi complix amb l'obligació e) Posar en marxa estratègies que reforcen la qualitat en destí, en la categoria de   
rellevància, assenyalant, que: «Este informe corregix l'emés per l'Àrea de Competitivitat amb data 24 de gener de 2024 en ser detectat un error material en la categoria corresponent».  
  
L'existència d'este error es deduïx del propi informe de 24 de gener de 2024, obrant en l'expedient administratiu, atés que tal com consta en este, Sant Jordi és un municipi pertanyent al destí SICTED Maestrat Ànima Interior i compta amb 4 servicis turístics distingits, dels quals, la Tourist Info Sant Jordi és el servici municipal distingit, per la qual cosa resulta clar que no procedix el reconeixement de la categoria de singularitat, sinó de rellevància.  
  
Fonaments de dret  
  
Primer. L'òrgan competent per a dictar la present resolució és la consellera d'Innovació, Indústria, Comerç i Turisme, tal com establix l'article 19 del Decret 5/2020, de 10 de gener, del Consell, de regulació de l'estatut del Municipi Turístic de la Comunitat Valenciana.  
  
Segon. L'article 109.2 de la Llei 39/2015, d'1 d'octubre, del procediment administratiu comú de les administracions públiques, establix que «les Administracions públiques podran, així mateix, rectificar en qualsevol moment, d'ofici o a instàncies dels interessats, els errors materials, de fet, o aritmètics existents en els seus actes».  
Mitjançant doctrina jurisprudencial s'han establert els requisits que han de concórrer per a l'aplicació del mecanisme de la rectificació d'errors contemplat en este precepte; així, la Sentència del Tribunal Suprem de 15.02.2006 (RJ 2006/1754), afirma el següent: «(...) l'error material o de fet es caracteritza per ser ostensible, manifest i indiscutible, implicant, per si sol, l'evidència d'este, sense necessitat de majors raonaments, i exterioritzant-se «prima facie» per la seua sola contemplació (enfront del caràcter de qualificació jurídica, seguida d'una declaració basada en ella, que ostenta l'error de dret), …»  
Tal com s'ha exposat en l'antecedent de fet segon de la present resolució, concorren en este supòsit les diferents notes característiques d'esta mena d'errors, la qual cosa habilita a l'òrgan competent per a resoldre, procedir a la seua rectificació per esta via., resolc:   
  
Primer  
Rectificar l'error advertit en la Resolució de la Conselleria d'Innovació, Indústria, Comerç i Turisme, per la qual s'atorga el reconeixement de la condició de municipi turístic de la Comunitat Valenciana a l'Ajuntament de Sant Jordi, de 15 d'abril de 2024, de manera que en el text d'esta, on diu «singularitat», ha de dir «rellevància», i en concret, en el Resolc Primer, on diu:  
  
«Primer: Atorgar el reconeixement de la condició de municipi turístic de singularitat de la Comunitat Valenciana, a l'Ajuntament de Sant Jordi»,  
  
ha de dir:  
«Primer: Atorgar el reconeixement de la condició de municipi turístic de rellevància de la Comunitat Valenciana, a l'Ajuntament de Sant Jordi»,  
  
Segon  
Notificar a l'Ajuntament de Sant Jordi i ordenar la publicació de la present resolució en els termes establits en l'article 19.3 del Decret 5/2020, així com en l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
  
Contra el que es disposa en la present resolució, que esgota la via administrativa, es podrà interposar potestativament un recurs de reposició davant el mateix òrgan que ha dictat l'acte en el termini d'un mes, comptat des de l'endemà de la seua publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les persones interessades puguen fer ús, si escau, de qualsevol altre que estimen procedent.  
  
  
València, 3 de maig de 2024.- La consellera d'Innovació, Indústria, Comerç i Turisme: Nuria Montes de Diego.